ብኣካል ዘይፈልጦ ኣቦ ጓለይ "ተግባር ጭካነ" "ምስ ወለድኩ፡ ካብ መደንዘዚ ነቒሐ ኣብ ከባቢ ከብደይ ዝተኣሰረ ፋሻ ርእየ፤ "እንታይ ዳኣ እዩ ኣብ ከብደይ ዘሎ?" ኢለ ሓቲተ ትብል። እንተኾነ፡ ረጓድ ቆልዓ ስለዝወለደትን መጥባሕቲ እውን ተገይሩላ ሰለዝነበረን ግን ነቲ ኩነታት ኣየቕለበትሉን። ዕብቕቲ ጓላን ኣብ ካቢቢ ከብዳ ድማ ዓብዪ ምልክት በሰላ ሒዛ ድሕሪ ሓሙሽተ መዓልቲታት ካብቲ ሆስፒታል ዝወጸት ምሲቢ፡ ኣብ እዋን ሕርሲ እንታይ ከምገበሩዋ ንዝቕጽሉ 11 ዓመታት ኣይትፈልጥን ነይራ። "ካልኣይ ክጠንስ ምስደለኹ እዮም ነገራት ክግለጹ ጀሚሮም" ትብል። ድሕሪ ምውላዳ ኣብ ዝነበሩ ዓመታት፡ መካለኸሊ ጥንሲ መድሃኒታት ትጥቀም ስለዝነበረት፡ ወርሓዊ ጽግያታ ምጥፍኡ ኣየተሓሳሰባን። ድሕሪ 11 ዓመታት ተሓጽያ፤ ክትወልድ ስለዝደለየት ድማ ናብ ዶክተር ከይዳ። ምንጪ ስእሊ, Bongekile Msibi መግለጺ ስእሊ, ቦንገካይል ምሲቢ ማሕጸና ከይፈለጠት እንተወግድዎ ጓል 17 ዓመት ነይራ "ምርመራ ምስገበረለይ፡ ኮፍ በሊ ኢሉ ብርጭቆ ማይ ክሰቲ ሂቡኒ፤ ድሕሪኡ ማህጸነይ ከምዘየለ ነጊሩኒ" ትብል። "ኣዝየ ሰንቢደን ተደናጊረን። ቅድሚኡ ስለዝወለድኩ እቲ ዝተዛረበኒ ትርጉም ዝህብ ኣይኮነን'' እትብል ምሲቢ፡ ኣብቲ ጓላ ዝወለደትሉ ሆስፒታል ማህጸና ከምኣልይዎ ተረዲኣ። "ኣብ ልዕለይ ዝተፈጸመ ተግባር ዓብዪ ጭካነ እዩ።" ኣብ ታንዛንያ ጥኑሳት ተማሃሮ ተኣሲረን በቲ ተግባር ዝጓሃየት ምሲቢ፡ ናብ መራኸቢ ሓፋሽን ሚኒስትሪ ጥዕናን ጠሪዓ። ኣብ መወዳእታ ድማ ናብቲ ዝወለደትሉ ሆስፒታል ከያዳ ነቲ ዘሕረሳ ዶክተር ረኺባቶ። "ይቕረታ ኣይሓተተንን፤ ንናተይ ህይወት ከትርፍ ከምዘምከነኒ ነጊሩኒ። ካብ ምንታይ ከድሕነኒ ከምኡ ከምዝገበረ ግን ኣይፈልጥን፤ ኣብቲ ሆስፒታል'ውን ዝኾነ መረዳእታ የለን" ትብል። እቲ ተግባር ኣብኣ ጥራሕ ኣይኮነን ተፈጺሙ። ተመሳሳሊ ጭካነ ዝተፈጸመን ካልኦት 47 ደቂ ኣንስትዮ'ውን ኣለዋ። ንገሊአን ኤችኣይቪ ዝለዝተረኸበን ማህጸነን ክእለ ከምዝተገበረ ገሊጾምለን። እቲ ዶክተር "ማህጸንኪ ክእለ ፈሪምኪ ኢኺ" ከምዝበላ እትገልጽ ምሲቢ፡ ንሳ ግን ኣብቲ እዋን ትሕቲ ዕድመ ስለዝነበረት ክትፍርም ከምዘይትኽእል ሓቢራቶ። ጸኒሑ ኣዲኣ ከምዝፈረመትላ እኳ እንተገለጸ፡ ኣዲኣ'ውን ግን ከምዘይፈረመት ትዛረብ። ምንጪ ስእሊ, Bongekile Msibi እቲ ኣብ ልዕሊኣ ብዘይ ድልየታ ዝተፈጸመ ተግባር ንህይወታ ብኣሉታ ጸልይዎ እዩ። "ኣብ መወዳእታ ምስ ሕጹየይ ተፈላልየ። ንሱ ቖልዓ ክወልድ ይደሊ ነይሩ፤ ኣነ ድማ ቆልዓ ክህቦ ስለዘይክእል ተፈላሊና" ትብል። ንሳ፡ ቆልዓ ክትወልድ ሓያል ድልየት ኣለዋ። ጓላ'ውን ኣሕዋት ክትወልደላ ከም እትምሕጸና ትዛረብ። እቶም ሓካይም በቲ ዝፈጸምዎ ተግባር ክሕተቱ ከምዘለዎም እትገልጽ ምሲቢ፡ ክፈሪ ዝኽእል እንቋቖሖ ኣነስተይቲ ስለዘለዋ፡ እቲ ትካል ክራይ ማህጸን ከፊሉ (surrogacy) ካልእ ቆልዓ ክህልዋ ክገብር ከምዘለዎ ትገልጽ። 'ሰሮጌሲ' ዘርኢ ተባዕታይን እንቋቑሖ ጓል ኣንስተይትን ናብ ናይ ካልእ ሰብ ማህጸን ብምቕማጥ ቆልዓ ክውለድ ዘኽእል ሳይንሳዊ መገዲ እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
